અગાઉ મુંબઈગરાઓને પૂર્વથી પશ્ચિમી પરાં વચ્ચે આવ-જા કરવી હોય તો વાયા દાદરથી લોકલ ટ્રેનમાં કે બેસ્ટની બસમાં કે કાર, ટૅક્સી અને રિક્ષામાં લગભગ કલાકનો સમય સહેજમાં નીકળી જતો હતો, પરંતુ મેટ્રો વન શરૂ થવાથી પશ્ચિમી પરાં વિસ્તારના કેન્દ્ર અંધેરીથી પૂર્વનાં પરાં વિસ્તારના કેન્દ્ર ઘાટકોપર સુધીની મુસાફરી માત્ર વીસ મિનિટમાં જ શક્ય બની છે. મેટ્રોમાં અત્યાર સુધીમાં લગભગ 40 કરોડ લોકો પ્રવાસ કરી ચૂકયા છે.